Dikogami

Dikogami er det at modningen av pollenblad og fruktblad i en tvekjønnet blomst ikke inntreffer samtidig. Dette forhindrer selvbefruktning. Det motsatte er homogami.

Selvbefruktning er som regel ufordelaktig på grunn av innavlsdepresjon. Organismer har derfor utviklet ulike mekanismer for å unngå sjølbefruktning.

Dikogami er svært vanlig hos blomsterplantene der de fleste artene er hermafroditter. Hos blomsterplanter kan man skille mellom forholdene hos hver enkelt blomst og hos individet som helhet. Enkeltblomster kan ha kjønnsfunksjonene atskilt i tid, men hvorvidt sjølbefruktning er mulig innad i individet avhenger av hvorvidt blomstene er synkrone eller ikke. Befruktning mellom blomster hos samme individ hos planter kalles nabopollinering (geitonogami).

Hvis hannlig funksjon er først aktiv kalles blomsten førsthannlig (protandrisk) og hvis hunnlig funksjon er først kalles den førsthunnlig (protogyn).
 Referanser 

Kategori:Formering
Kategori:Planter